Document ID: 32003R0673

Kommissionens forordning (EF) nr. 673/2003
af 14. april 2003
om ændring af forordning (EF) nr. 1143/98, (EF) nr. 1279/98, (EF) nr. 1128/1999, (EF) nr. 1247/1999 og (EF) nr. 140/2003 for så vidt angår toldkontingenter for oksekødsprodukter med oprindelse i Polen
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved Kommissionens forordning (EF) nr. 2345/2001(2), særlig artikel 32, stk. 1, og
ud fra følgende betragtninger:
(1) Den protokol, der blev godkendt ved Rådets afgørelse 2003/263/EF af 27. marts 2003 om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Polen på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet(3), indeholder nye indrømmelser med hensyn til import af visse oksekødsprodukter som led i toldkontingenter, der er åbnet i henhold til nævnte aftale. De anvendes fra den 1. april 2003.
(2) Kommissionens forordning (EF) nr. 1143/98 af 2. juni 1998 om gennemførelsesbestemmelser for et toldkontingent for køer og kvier af bestemte bjergracer, ikke bestemt til slagtning, med oprindelse i bestemte tredjelande og om ændring af forordning (EF) nr. 1012/98(4), senest ændret ved forordning (EF) nr. 1096/2001(5), Kommissionens forordning (EF) nr. 1279/98 af 19. juni 1998 om gennemførelsesbestemmelser for de toldkontingenter for oksekød, som ved Rådets forordning (EF) nr. 2290/2000, (EF) nr. 2433/2000, (EF) nr. 2434/2000, (EF) nr. 2851/2000 og (EF) nr. 1408/2002 og ved Rådets afgørelse 2003/18/EF er fastsat for Bulgarien, Tjekkiet, Slovakiet, Rumænien, Polen og Ungarn(6), senest ændret ved forordning (EF) nr. 529/2003(7), Kommissionens forordning (EF) nr. 1128/1999 af 28. maj 1999 om fastsættelse af gennemførelsesbestemmelser for et toldkontingent for kalve på ikke over 80 kg med oprindelse i visse tredjelande(8), senest ændret ved forordning (EF) nr. 529/2003, Kommissionens forordning (EF) nr. 1247/1999 af 16. juni 1999 om gennemførelsesbestemmelser for et toldkontingent for levende kvæg af en vægt på 80 til 300 kg med oprindelse i bestemte tredjelande(9), senest ændret ved forordning (EF) nr. 529/2003, og Kommissionens forordning (EF) nr. 140/2003 af 27. januar 2003 om fastsættelse af, i hvilket omfang der kan accepteres ansøgninger indgivet i januar 2003 om importlicenser for kød i forbindelse med de toldkontingenter for oksekød, der i forordning (EF) nr. 1279/98 er fastsat for Republikken Polen, Republikken Ungarn, Den Tjekkiske Republik, Den Slovakiske Republik, Republikken Bulgarien og Rumænien(10), ændret ved forordning (EF) nr. 529/2003, bør derfor ændres med virkning fra den 1. april 2003.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I artikel 1, stk. 1, i forordning (EF) nr. 1143/98 affattes skemaet således:
TABELPOSITION "
Artikel 2
I forordning (EF) nr. 1279/98 foretages følgende ændringer:
1) Titlen affattes således:
"Kommissionens forordning (EF) nr. 1279/98 af 19. juni 1998 om gennemførelsesbestemmelser for de toldkontingenter for oksekød, som ved Rådets forordning (EF) nr. 2290/2000, (EF) nr. 2433/2000, (EF) nr. 2434/2000 og (EF) nr. 1408/2002 og ved Rådets afgørelse 2003/18/EF og 2003/263/EF er fastsat for Bulgarien, Tjekkiet, Slovakiet, Rumænien, Polen og Ungarn."
2) Artikel 1, stk. 1, affattes således:"Ved import til EF som led i de toldkontingenter, der er fastsat ved Rådets forordning (EF) nr. 2290/2000(11), (EF) nr. 2433/2000(12), (EF) nr. 2434/2000(13) og (EF) nr. 1408/2002(14) og ved Rådets afgørelse 2003/18/EF(15) og afgørelse 2003/263/EF(16), skal der fremlægges importlicens for de produkter, der er anført i bilag I til nærværende forordning."
3) Artikel 3, stk. 1, andet afsnit, affattes således:"Ved gruppe af produkter som omhandlet i litra c) forstås:
- enten produkter henhørende under KN-kode 0201 og 0202 med oprindelse i et af de lande, der er nævnt i bilag I
- eller produkter henhørende under KN-kode 0206 10 95, 0206 29 91, 0210 20 10, 0210 20 90, 0210 99 51, 0210 99 59 og 0210 99 90 med oprindelse i Ungarn
- eller produkter henhørende under KN-kode 0206 10 95, 0206 29 91, 0210 20 og 0210 99 51 med oprindelse i Rumænien
- eller produkter henhørende under KN-kode 1602 50 10 med oprindelse i Polen
- eller produkter henhørende under KN-kode 1602 50 med oprindelse i Rumænien."
4) Bilag I affattes som angivet i bilaget til nærværende forordning.
Artikel 3
Artikel 2, stk. 2, i forordning (EF) nr. 1128/1999 affattes således:
"2. Toldsatsen for den i stk. 1 nævnte mængde
- nedsættes med 80 % for dyr med oprindelse i Tjekkiet, Slovakiet, Bulgarien, Estland, Letland og Litauen
- nedsættes med 90 % for dyr med oprindelse i Ungarn og Rumænien
- ophæves for dyr med oprindelse i Polen."
Artikel 4
Artikel 1, stk. 2, i forordning (EF) nr. 1247/1999 affattes således:
"2. Toldsatsen for den i stk. 1 nævnte mængde nedsættes:
- med 80 % for dyr med oprindelse i Tjekkiet, Slovakiet, Bulgarien, Estland, Letland og Litauen
- med 90 % for dyr med oprindelse i Ungarn og Rumænien
- ophæves for dyr med oprindelse i Polen."
Artikel 5
I artikel 1, stk. 2, i forordning (EF) nr. 140/2003 affattes litra c) således:
"c) 4800 t oksekødsprodukter henhørende under KN-kode 0201, 0202 og 1602 50 10 med oprindelse i Polen".
Artikel 6
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. april 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. april 2003.

Labels: 3
17
18
6